**OPIS POSLOVA, SADRŽAJ I NAČIN TESTIRANJA, PODACI O PLAĆI**

1. SLUŽBA ZAJEDNIČKIH I UPRAVNIH POSLOVA, ODJEL ZA UPRAVNE POSLOVE

VIŠI REFERENT (VIŠI UPRAVNI REFERENT)

Vodi upravni postupak u složenijim predmetima iz područja prebivališta i boravišta, osobnih iskaznica, putnih isprava, registracije vozila, vozačkih dozvola, nabave, registracije i oduzimanja oružja, hrvatskog državljanstva i statusnih pitanja stranaca. Obavlja poslove ažuriranja i ispravljanja netočnih podataka u zbirkama podataka iz navedenog područja, predlaže rješenja za brži, efikasniji i kvalitetniji rad te obavlja i druge povjerene mu poslove i zadatke iz područja upravnih poslova

PRAVNI IZVORI ZA PRIPREMANJE KANDIDATA ZA TESTIRANJE:

1. Zakon o općem upravnom postupku (Narodne novine, broj: 47/09 i 110/21)
2. Zakon o prebivalištu (Narodne novine, broj: 144/12, 158/13 i 114/22)
3. Zakon o osobnoj iskaznici (Narodne novine, broj: 62/15, 42/20, 144/20, 114/22 i 18/24)
4. Uredba o uredskom poslovanju (Narodne novine, broj: 75/21)
5. Zakon o državnim službenicima (Narodne novine, broj:  br.155/23, 85/24)

Način testiranja:

* pisana provjera propisa bitnih za obavljanje poslova radnog mjesta
* razgovor s Komisijom (intervju) za kandidate koji zadovolje na pisanoj provjeri

 PLAĆA RADNIH MJESTA

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, br. 22/24 i 33/24), Zakonom o plaćama u državnoj službi i javnim službama (Narodne novine, br. 155/23) te Kolektivnim ugovorom za državne službenike i namještenike (Narodne novine, br. 56/22, 127/22 – Dodatak I., 58/23 – Dodatak II., 128/23 – Dodatak III. i 29/24).

Spomenuti propisi mogu se pronaći na web stranicama Narodnih novina  <https://www.nn.hr/>